Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17163

a) az elkülönítési minimumot a PANS-ATM és a helyi Körzeti Kiegészítő Eljárások előírásaiban meghatározottakból, a helyi uralkodó körülmények alapján válasszák ki, kivéve ha olyan berendezéseket használnak vagy olyan körülmények uralkodnak, amelyekre a jelenleg érvényes ICAO előírások nem terjednek ki, mert ezekben az esetekben az alábbiak szükség szerint más elkülönítési minimumot határozzanak meg: 1) az illetékes légiforgalmi szolgálati hatóság, a járatókkal történő egyeztető megbeszélések után az állam fennhatósága alá tartozó útvonalakra vagy útvonalszakaszokra; 2) helyi körzeti légiközlekedési egyezményben, a nyílt vizek feletti vagy nem meghatározott állami fennhatóság alá tartozó útvonalakra vagy útvonal szakaszokra. Megjegyzés: A jelenleg érvényes ICAO elkülönítési minimumok részletes ismertetését a PANS-ATM (Doc 4444) valamint a Helyi Kiegészítő Eljárások (Doc 7030) 1. része című kiadványok tartalmazzák.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes